**Τα νέα Ξενοδοχειακά Events του 100% Hotel Show φέρνουν τις Επενδύσεις, το Design και το Προσωπικό στο επίκεντρο της διοργάνωσης**

Η φετινή διοργάνωση του 100% Hotel Show δεν σταματά στις νέες θεματικές και τον πλήρη επανασχεδιασμό της εμπειρίας. Το νέο Event Stage στην είσοδο της έκθεσης έρχεται να προσφέρει κάτι πολύ περισσότερο από απλές παρουσιάσεις: μια καθημερινή θεματική ροή, με curated περιεχόμενο και τη συμμετοχή των ίδιων των επαγγελματιών της αγοράς ως συν-δημιουργών.

Το Event Stage του 100% Hotel Show εισάγει ένα **νέο, πιο στρατηγικά οργανωμένο περιβάλλον περιεχομένου**, βασισμένο στη συνοχή και τη σύνδεση των θεματικών. **Κάθε ημέρα έχει ξεκάθαρη θεματική κατεύθυνση**, ενώ οι ενότητες σχεδιάζονται έτσι ώστε να συνδέονται μεταξύ τους και να δημιουργούν ένα ολοκληρωμένο αφήγημα για τον επισκέπτη.

Ο στόχος είναι η **παροχή σφαιρικής κατανόησης** των σύγχρονων ξενοδοχειακών θεμάτων: από τις επενδύσεις και το design μέχρι το ανθρώπινο δυναμικό, κάθε θεματική αντιμετωπίζεται ως ένα ενιαίο σύνολο με **στρατηγική δομή, συγκεκριμένη στόχευση και πρακτική εφαρμογή**.

Παράλληλα, η **συμμετοχή επαγγελματιών ως Curators** εξασφαλίζει όχι μόνο τη συνάφεια αλλά και την αυθεντικότητα του περιεχομένου, ενώ η **διαδραστική προσέγγιση** με παραδείγματα, αφηγήσεις και πραγματικά έργα ενισχύει την εμπειρία του κοινού.

**Το Event Stage λειτουργεί συμπληρωματικά με τα εκπαιδευτικά Workshops**, τα οποία συνεχίζουν να προσφέρουν εξειδίκευση και hands-on γνώση σε ξεχωριστό χώρο. Μαζί, οι δύο αυτοί άξονες περιεχομένου συνθέτουν μια **ολιστική εμπειρία γνώσης και έμπνευσης**, προσαρμοσμένη στις πραγματικές ανάγκες της σύγχρονης αγοράς φιλοξενίας.

**Οι Θεματικές Ημέρες του 2025**

**Σάββατο 15 Νοεμβρίου - Ημέρα Ξενοδοχειακών Επενδύσεων & Branded Real Estate Developments**

Η ημέρα εστιάζει σε **επενδυτές, developers και συμβούλους στρατηγικής** που σχεδιάζουν τις δομές της νέας φιλοξενίας. Παρουσιάζονται **νέα επενδυτικά μοντέλα, branded real estate σενάρια** και στρατηγικές διαχείρισης, μέσα από **case studies και αφηγήσεις της αγοράς**.

**Κυριακή 16 Νοεμβρίου - Ημέρα Ξενοδοχειακού Design & Κατασκευής**

Το design γίνεται **στρατηγική εμπειρίας**, και όχι απλώς αισθητική επιλογή. Ημέρα αφιερωμένη στον συνδυασμό**concept, ταυτότητας και λειτουργικότητας**, με επίκεντρο την **ανάδειξη νέων έργων και δημιουργών**. Κορύφωση με την **Απονομή των 100% Hotel Design Awards** και την ανάδειξη του **100% Hotel Architect of the Year**.

**Δευτέρα 17 Νοεμβρίου - Ημέρα Ξενοδοχειακού HR & Προσωπικού**

Η ημέρα απευθύνεται σε **ξενοδόχους, HR managers και νέους επαγγελματίες**, με στόχο τη συζήτηση για **την ανθρωποκεντρική φιλοξενία** και το πώς δομείται **ένα ξενοδοχείο ως οργανισμός**. Περιλαμβάνει τα **Hotel HR Honors** και θεματικά **debates** για το μέλλον της εργασίας στον κλάδο.

**Η Λογική του Event Stage**

Το Event Stage είναι η **νέα, ανοιχτή σκηνή του 100% Hotel Show,** που λειτουργεί ως σημείο συγκέντρωσης στρατηγικού περιεχομένου και διαδραστικής εμπειρίας. Κάθε ημέρα περιλαμβάνει:

* **Τρεις διαδοχικές ενότητες,** στις 11:00, 13:00 και 15:00
* **Έναν κεντρικό Curator**, ο οποίος διαχειρίζεται το concept της ημέρας
* **Ένα Closing Event στην Πλατεία** στις 17:00, που λειτουργεί ως σημείο συνάντησης, δικτύωσης και θεματικού wrap-up

Ο στόχος είναι **να παρουσιαστεί η αγορά μέσα από την ίδια την αγορά**: εταιρείες, brands, επαγγελματίες και φορείς με ουσιαστική γνώση και ρόλο στη διαμόρφωση της σύγχρονης φιλοξενίας **συνδιαμορφώνουν τις ενότητες με στρατηγική και αισθητική**.

**Ο Χορηγός ως Συμπαρουσιαστής**

Κάθε θεματική ημέρα υποστηρίζεται από **έναν Κεντρικό Χορηγό**, ο οποίος:

* **Συνδιαμορφώνει το περιεχόμενο** της ημέρας
* **Συμμετέχει ενεργά** στην παρουσίαση ή σε θεματικό session
* **Συνυπογράφει το Closing Event** της Πλατείας

Η χορηγική συμμετοχή περιλαμβάνει: **Branding**, **προβολή στο Event Stage**, **περίπτερο στη ζώνη Discoveries**, **παρουσία στα social media και newsletters**.

**Συμμετοχή στο Πρόγραμμα**

Οι εταιρείες που επιθυμούν να συμμετάσχουν ως **Curators, Speakers ή Χορηγοί**, μπορούν να επικοινωνήσουν με τη Διοργάνωση για να ενταχθούν στο κεντρικό πρόγραμμα και **να συνδιαμορφώσουν τη φετινή εμπειρία**.

**Η εμπειρία του 100% Hotel Show 2025 διαμορφώνεται σε πραγματικό χρόνο – από τους ανθρώπους της φιλοξενίας, για τους ανθρώπους της φιλοξενίας.**